கருத்துக்கள் மற்றும் உள்ளடக்கங்களை ஒழுங்குபடுத்தி ஒரு வரையறையை பேணும் கொள்கையை இலங்கையில் முதன் முதலில் பின்பற்றுபவர்கள் என்ற அடிப்படையில் இணையத்தில் வரும் மிகமோசமான கருத்துக்களை நாங்கள் ஒருபோதும் வெளியிடுவதில்லை. ராஜபக்‌ஷாக்களுக்கு எதிராக முன்வைக்கப்படும் மோசமான நிந்தனைகளையும் நாங்கள் வெளியிடுவதில்லை. முன்னாள் ஜனாதிபதியும் அவரது சகோதரருமான பாதுகாப்புச் செயலாளர் கோட்டாபய ராஜபக்‌ஷவும் பதவியில் இருந்தவேளையும் அதன் பின்னரும் அவர்களுக்கு எதிராக அவதூறுகளை நாங்கள் வெளியிட்டதில்லை. நாங்கள் சமூக ஊடகங்களை கட்டுப்படுத்த முடியாத நிலையில் இருக்கின்றோம். சமூக ஊடகங்களைப் பயன்படுத்தி தனி நபர்கள் மற்றும் அமைப்புகளின் சமூக ஊடக கணக்குகள் மூலம் கிரவுண்ட்விவ்ஸில் வெளியாகும் விடயங்கள் குறித்து குற்றம்சாட்டுதலும் பதிலளித்தலும் இடம்பெறுகின்றது. இவ்வாறான எதிர்மறையான எதிர்வினை தற்போது எதிர்பார்க்கப்படுகின்ற ஒரு விடயமே. மேலும், நாங்கள் வெளியிடுகின்ற கருத்துக்களைப் பொறுத்து தெரிந்த நபர்களிடமிருந்தே அவை வெளியாகின்றன. தெரிந்தநபர்கள் என நாங்கள் தெரிவிப்பது நபர் ஒருவரின் உடல் அடையாளம் அல்லது கருத்து தெரிவிப்பவரின் புவியியல் இடம் என்பவற்றை அடிப்படையாகக் கொண்டதல்ல. ஆனால், அவர்களின் டிஜிட்டல் அவதாரம் குறிப்பிட்ட காலத்தின் பின்னர் குறிப்பிட்ட கொள்கை, உலகப்பார்வை மற்றும் பக்கச்சார்பின்மைகளை பிரதிநிதித்துவம் செய்து நிற்கின்றது.